**vznesené Pripomienky v rámci medzirezortného pripomienkového konania**

Návrh poslancov Národnej rady Slovenskej republiky Milana VETRÁKA, Milana LAURENČÍKA a Jozefa PROČKA na vydanie zákona, ktorým sa mení a dopĺňa zákon č. 474/2005 Z. z. o Slovákoch žijúcich v zahraničí a o zmene a doplnení niektorých zákonov v znení neskorších predpisov a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (tlač 781)

|  |  |
| --- | --- |
| Počet vznesených pripomienok, z toho zásadných | 7 / 0 |

|  |  |  |
| --- | --- | --- |
| **Subjekt** | **Pripomienka** | **Typ** |
| **MDaVSR** | K materiálu neuplatňujeme žiadne pripomienky. | **O** |
| **MPRVSR** | **K čl. II**V úvodnej vete čl. II odporúčame slová "a zákona č. 368/2021 Z. z." nahradiť čiarkou a slovami "zákona č. 368/2021 Z. z. a zákona č. 395/2021 Z. z.". | **O** |
| **MPRVSR** | **K predkladacej správe**V prvej vete odporúčame za slová "o rokovacom poriadku Národnej rady Slovenskej republiky" vložiť slová "v znení zákona č. 399/2015 Z. z.", keďže § 70 ods. 2 uvedeného zákona bol novelizovaný. | **O** |
| **MPSVRSR** | **K všeobecnej časti dôvodovej správy**Vo všeobecnej časti dôvodovej správy predkladateľ uvádza, že predložený návrh bude mať pozitívne sociálne vplyvy, avšak v predloženej doložke vybraných vplyvov sú sociálne vplyvy označené ako žiadne. Existencia pozitívnych sociálnych vplyvov však vyplýva z bodu A.3. Poznámky doložky vybraných vplyvov (starý formulár). Odôvodnenie: Odstránenie nesúladu medzi všeobecnou časťou dôvodovej správy a doložkou vybraných vplyvov. | **O** |
| **MSSR** | **K čl. I bod 2 a čl. II bod 1**Aj keď zámer predkladateľa je v dôvodovej správe pomerne jasne uvedený, nie sme presvedčení, že normatívny text tento zámer v úplnosti napĺňa. Máme za to, že pôsobnosť Ministerstva zahraničných vecí a európskych záležitostí Slovenskej republiky „zabezpečovať štátnu politiku vo vzťahu k Slovákom žijúcim v zahraničí“ sa bude prelínať s pôsobnosťou Úradu Slovákov žijúcich v zahraničí „zabezpečovať tvorbu, výkon a koordináciu štátnej politiky vo vzťahu k Slovákom žijúcim v zahraničí“. Platné znenie oboch novelizovaných zákonov pomyselnú čiaru na poli štátnej politiky smerom k Slovákom žijúcim v zahraničí medzi uvedených inštitúciami normuje pomerne jasne. Predkladaná novelizácia oboch zákonov túto kvalitu z hľadiska jednoznačnosti vymedzenia pôsobnosti oboch inštitúcií nedosahuje. Dôvodom je to, že všeobecný charakter formulácie pôsobnosti ministerstva zahraničných vecí zabezpečovať štátnu politiku v určenej oblasti vzhľadom na všeobecnosť formulácie v sebe bez ďalších pochybností inkorporuje ako tvorbu, tak aj výkon a koordináciu štátnej politiky vo vzťahu k Slovákom žijúcim v zahraničí. Pripomienkou nespochybňujeme zámer predkladateľov, ale upozorňujeme na jeho nie úplne vhodné normatívne vyjadrenie. | **O** |
| **MSSR** | **K čl. II bod 2.**Odporúčame uplatniť pripomienku smerujúcu k preformulovaniu dikcie „koordináciu v oblasti prevencie korupcie“ tak, aby táto rešpektovala zaužívané formulácie v kompetenčnom zákone. Platné znenie kompetenčného zákona pri normovaní koordinačnej pôsobnosti ministerstiev a iných ústredných orgánov štátnej správy používa pojem „koordinovať“, prípadne „koordinácia“ vždy vo väzbe na konkrétnu činnosť alebo subjekt. A teda koordinácia má mať svoj predmet. Napríklad: koordinovať činnosť vlády, koordinovať plnenie úloh, koordinácia politiky vnútorného trhu Európskej únie, koordinácia obranného plánovania, koordinácia realizácie politík Európskej únie a pod. V tomto kontexte dikcia „koordinácia v oblasti prevencie korupcie“ nedáva celkom zmysel a javí sa byť mimo podstaty koordinačnej funkcie štátnych orgánov. Ako vhodnejšie sa javí preto normovať pôsobnosť Úradu vlády Slovenskej republiky napríklad takto: koordinuje prevenciu korupcie alebo koordinuje činnosti v oblasti prevencie korupcie a pod. To znamená, že potrebné vyjadriť predmet koordinácie.  | **O** |
| **MVSR** | V súvislosti s návrhom poslancov Národnej rady Slovenskej republiky Milana VETRÁKA, Milana LAURENČÍKA a Jozefa PROČKA na vydanie zákona, ktorým sa mení a dopĺňa zákon č. 474/2005 Z. z. o Slovákoch žijúcich v zahraničí a o zmene a doplnení niektorých zákonov v znení neskorších predpisov a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (tlač 781), Vám oznamujeme, že Ministerstvo vnútra SR predložený návrh normatívneho textu čl. 2 bod 1 nepovažujeme za úplne presný a zrozumiteľný. Máme za to, že pojem „zabezpečuje štátnu politiku“ predstavuje pojem výrazne širší, ako je pojem „zabezpečuje výkon štátnej politiky“. Odporúčame prehodnotiť takto navrhovanú všeobecnú formuláciu pôsobnosti Ministerstva zahraničných vecí a európskych záležitosti Slovenskej republiky zabezpečovať štátnu politiku vo vzťahu k Slovákom žijúcim v zahraničí. Vzhľadom na skutočnosť uvedenú v čl. 1 bode 2, ktorým sa Úradu pre Slovákov žijúcich v zahraničí navrhuje priznať právomoc zabezpečovať tvorbu, výkon a koordináciu štátnej politiky vo vzťahu k Slovákom žijúcim v zahraničí, považujeme za potrebné a vhodné jednoznačne upraviť pôsobnosť Ministerstva zahraničných vecí a európskych záležitosti Slovenskej republiky v predmetnej oblasti, aby nedochádzalo k prelínaniu pôsobnosti vyššie uvedených štátnych orgánov. | **O** |
| **ÚJDSR** | Odoslané bez pripomienok |  |
| **NBS** | Odoslané bez pripomienok |  |
| **MKSR** | Odoslané bez pripomienok |  |
| **NBÚ** | Odoslané bez pripomienok |  |
| **MFSR** | Odoslané bez pripomienok |  |
| **MHSR** | Odoslané bez pripomienok |  |
| **MZSR** | Odoslané bez pripomienok |  |
| **MOSR** | Odoslané bez pripomienok |  |
| **GPSR** | Odoslané bez pripomienok |  |
| **PMÚSR** | Odoslané bez pripomienok |  |
| **AZZZ SR** | Odoslané bez pripomienok |  |
| **ÚPVSR** | Odoslané bez pripomienok |  |
| **MIRRI SR** | Odoslané bez pripomienok |  |
| **MŠVVaŠSR** | Odoslané bez pripomienok |  |
| **MŽPSR** | Odoslané bez pripomienok |  |

|  |
| --- |
| Vysvetlivky k použitým skratkám v tabuľke: |
| O – obyčajná |
| Z – zásadná |